CELEX: 
Language: ro
Date: 2021-10-21 00:00:00
Title: REGULAMENTUL DELEGAT (UE) …/… AL COMISIEI de completare a Regulamentului (UE) 2018/848 al Parlamentului European și al Consiliului cu norme privind controalele oficiale asupra transporturilor de produse ecologice și de produse în conversie destinate importului în Uniune și privind certificatul de inspecție

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               În urma adoptării Regulamentului (UE) 2018/848, care se va aplica începând de la 1 ianuarie 2022, este necesar să se adopte prezentul regulament delegat de completare a regulamentului respectiv în ceea ce privește normele referitoare la certificatul de inspecție, un document care însoțește fiecare transport de produse ecologice importat în UE, și la controalele oficiale efectuate de statele membre înainte de punerea în liberă circulație în Uniune a produselor ecologice originare din țări terțe.
            
            
                2.CONSULTĂRI ÎNAINTEA ADOPTĂRII ACTULUI
            
            
               Proiectul de act delegat a fost discutat în detaliu cu statele membre în cadrul Grupului de experți pentru producția ecologică. Pentru elaborarea acestor norme, DG AGRI a cooperat îndeaproape cu alte direcții generale, în special cu DG SANTE și DG TAXUD, în domeniile lor specifice de expertiză. Partenerii OMC au fost informați și au avut loc consultări publice generale. În urma consultării publice generale au fost luate în considerare toate observațiile furnizate prin intermediul mecanismului de feedback, iar actul a fost ușor modificat, pentru a lua în considerare contribuțiile relevante primite.
            
            
               3.ELEMENTELE JURIDICE ALE ACTULUI DELEGAT
            
            
               Regulamentul (UE) 2018/848 stabilește, la articolul 45, că un produs ecologic sau în conversie poate fi importat dintr-o țară terță în scopul introducerii produsului respectiv pe piața Uniunii, dacă produsul respectă normele Uniunii privind producția ecologică sau dacă provine dintr-o țară terță sau de la un organism de control sau o autoritate de control a cărei producție ecologică și ale cărui (ale cărei) sisteme de control au fost recunoscute ca fiind echivalente. 
            
            
               Pentru a permite autorităților competente să verifice dacă produsele importate sunt conforme cu Regulamentul (UE) 2018/848, transporturile de produse destinate importului trebuie să facă obiectul unui certificat de inspecție eliberat de autoritatea de control sau de organismul de control recunoscut(ă) din țara terță după efectuarea verificărilor relevante ale transporturilor. Pentru a se asigura acest lucru, sunt necesare norme suplimentare.
            
            
               Controalele produselor destinate importului în Uniune fac parte din controalele oficiale efectuate asupra importatorilor stabiliți în Uniune și responsabili de produsele destinate importului. Prin urmare, este necesar să se clarifice criteriile și condițiile pentru efectuarea acestor controale oficiale înainte de punerea în liberă circulație în Uniune. În cele din urmă, sunt prevăzute dispoziții specifice privind informațiile care trebuie furnizate de o autoritate competentă, de o autoritate de control sau de un organism de control dintr-o țară terță cu privire la cazurile de neconformitate a transporturilor destinate importului în Uniune. 
            
            
               REGULAMENTUL DELEGAT (UE) …/… AL COMISIEI
            
            
               din 21.10.2021
            
            
               de completare a Regulamentului (UE) 2018/848 al Parlamentului European și al Consiliului cu norme privind controalele oficiale asupra transporturilor de produse ecologice și de produse în conversie destinate importului în Uniune și privind certificatul de inspecție
            
            
               (Text cu relevanță pentru SEE)
            
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului
                  1
               , în special articolul 38 alineatul (8) litera (a) punctul (ii), articolul 46 alineatul (7) litera (b), articolul 48 alineatul (4) și articolul 57 alineatul (3),
            
            
               întrucât:
            
            
               (1)În conformitate cu articolul 45 alineatul (1) din Regulamentul (UE) 2018/848, un produs poate fi importat dintr-o țară terță în scopul introducerii produsului respectiv pe piața Uniunii ca produs ecologic sau ca produs în conversie, în cazul în care produsul respectiv respectă normele Uniunii privind producția ecologică sau normele echivalente de producție și control ale unei țări terțe, astfel cum se menționează la articolul 48 din regulamentul respectiv, care a fost recunoscută în temeiul articolului 33 alineatul (2) din Regulamentul (CE) nr. 834/2007 al Consiliului
                  2
                sau a făcut obiectul controalelor efectuate de o autoritate de control sau de un organism de control, astfel cum se menționează la articolul 57 din Regulamentul (UE) 2018/848, care a fost recunoscut(ă) în temeiul articolului 33 alineatul (3) din Regulamentul (CE) nr. 834/2007. 
            
            
               (2)Pentru a se permite autorităților competente din statele membre să verifice dacă produsele importate sunt conforme cu Regulamentul (UE) 2018/848, fiecare transport trebuie să facă obiectul unui certificat de inspecție eliberat de autoritatea de control sau de organismul de control din țara terță după efectuarea verificărilor relevante ale transporturilor. Aceste verificări trebuie să includă întotdeauna un control documentar și, în funcție de risc, un control fizic al transportului. 
            
         
         
            
               (3)Este necesar să se stabilească norme cu privire la conținutul certificatului de inspecție, la modul în care acesta este eliberat și la mijloacele tehnice utilizate pentru eliberarea acestuia. Normele respective trebuie să acopere, de asemenea, obligațiile autorităților competente din statele membre în ceea ce privește extrasul certificatului de inspecție.
            
            
               (4)Controalele oficiale efectuate asupra produselor destinate a fi introduse pe piața Uniunii ca produse ecologice sau ca produse în conversie pentru verificarea conformității lor cu Regulamentul (UE) 2018/848 fac parte din controalele oficiale efectuate în conformitate cu Regulamentul (UE) 2017/625 al Parlamentului European și al Consiliului
                  3
               .
            
            
               (5)Este necesar să se stabilească norme suplimentare pentru a clarifica criteriile și condițiile pentru efectuarea controalelor oficiale înainte de punerea în liberă circulație în Uniune a produselor ecologice și a produselor în conversie care fac obiectul controalelor oficiale la posturile de control la frontieră în conformitate cu articolul 45 alineatul (5) din Regulamentul (UE) 2018/848. Normele respective trebuie să vizeze, de asemenea, produsele exceptate de la efectuarea controalelor oficiale la posturile de control la frontieră în temeiul Regulamentului delegat (UE) 2021/xxx al Comisiei
                  4
                [C(2021) 6946].
            
            
               (6)Trebuie stabilite anumite norme specifice privind controalele oficiale în ceea ce privește transporturile plasate sub regimuri vamale speciale.
            
            
               (7)În plus, trebuie stabilite obligațiile autorităților de control și ale organismelor de control care eliberează certificatul de inspecție în cazul indisponibilității Sistemului de control al comerțului și de expertiză (TRACES) menționat la articolul 2 punctul 36 din Regulamentul de punere în aplicare (UE) 2019/1715 al Comisiei
                  5
               . 
            
            
               (8)În plus, este necesar să se stabilească norme privind situațiile în care autoritățile competente, autoritățile de control sau organismele de control din țările terțe sunt obligate să efectueze o anchetă după notificarea cazurilor de nerespectare suspectată sau constatată a Regulamentului (UE) 2018/848, identificate în timpul verificării transportului de către autoritățile competente ale statelor membre.
            
            
               (9)Utilizarea sigiliului electronic calificat în TRACES pentru eliberarea certificatului de inspecție în țările terțe și pentru vizarea certificatului respectiv, precum și a extraselor acestuia de către autoritățile competente ale statelor membre ar putea să nu fie fezabilă înainte de 1 iulie 2022. Prin urmare, este necesar să se stabilească dispoziții tranzitorii pentru utilizarea certificatelor de inspecție pe suport de hârtie semnate de mână și a extraselor acestora, care să se aplice până la 30 iunie 2022 ca alternativă la utilizarea certificatelor de inspecție electronice și a extraselor acestora, care poartă un sigiliu electronic calificat.
            
            
               (10)În prezent, normele privind certificatul de inspecție și extrasele certificatului de inspecție în scopul aplicării Regulamentului (CE) nr. 834/2007 sunt prevăzute în Regulamentul (CE) nr. 1235/2008 al Comisiei
                  6
               . Întrucât prezentul regulament și Regulamentul de punere în aplicare (UE) 2021/xxxx al Comisiei [C(2021) 8811]
                  7
                stabilesc norme în scopul aplicării Regulamentului (UE) 2018/848, Regulamentul (CE) nr. 1235/2008 trebuie abrogat. 
            
            
               (11)Din motive de claritate și securitate juridică, prezentul regulament trebuie să se aplice de la data aplicării Regulamentului (UE) 2018/848,
            
            
               ADOPTĂ PREZENTUL REGULAMENT:
            
            
               Articolul 1
            
            
               Obiect
            
            
               Prezentul regulament stabilește norme privind: 
            
            
               (a)verificarea în țări terțe a transporturilor de produse destinate a fi introduse pe piață în Uniune ca produse ecologice sau produse în conversie și eliberarea certificatului de inspecție; 
            
            
               (b)controalele oficiale asupra produselor care intră în Uniune din țări terțe și care sunt destinate a fi introduse pe piața Uniunii ca produse ecologice sau produse în conversie, precum și
            
            
               (c)acțiunile care trebuie întreprinse de autoritățile competente, autoritățile de control și organismele de control din țări terțe în cazurile de nerespectare suspectată sau constatată a Regulamentului (UE) 2018/848. 
            
            
               Articolul 2
            
            
               Definiții
            
            
               În sensul prezentului regulament, se aplică următoarele definiții:
            
            
               (1)„transport” înseamnă un transport, astfel cum este definit la articolul 3 punctul 37 din Regulamentul (UE) 2017/625, de produse destinate a fi introduse pe piață în Uniune ca produse ecologice sau produse în conversie; cu toate acestea, în cazul produselor ecologice și al produselor în conversie scutite de controalele oficiale la posturile de control la frontieră în conformitate cu Regulamentul delegat (UE) 2021/xxx [C(2021) 6946], înseamnă o cantitate de produse încadrate la unul sau mai multe coduri din Nomenclatura combinată, care face obiectul unui singur certificat de inspecție, este transportată cu același mijloc de transport și importată din aceeași țară terță;
            
         
         
            
               (2)„post de control la frontieră” înseamnă un post de control la frontieră, astfel cum este definit la articolul 3 punctul 38 din Regulamentul (UE) 2017/625; 
            
            
               (3)„punct de punere în liberă circulație” înseamnă un punct de punere în liberă circulație în care se efectuează controale oficiale asupra produselor ecologice și a produselor în conversie scutite de controale oficiale la posturile de control la frontieră în conformitate cu Regulamentul delegat (UE) 2021/xxx [C(2021) 6946]; 
            
            
               (4)„punct de control” înseamnă un punct de control, altul decât un post de control la frontieră, astfel cum se menționează la articolul 53 alineatul (1) litera (a) din Regulamentul (UE) 2017/625;
            
            
               (5) „control documentar” înseamnă un control documentar, astfel cum este definit la articolul 3 punctul 41 din Regulamentul (UE) 2017/625; 
            
            
               (6)„control de identitate” înseamnă un control de identitate, astfel cum este definit la articolul 3 punctul 42 din Regulamentul (UE) 2017/625;
            
            
               (7)„control fizic” înseamnă un control fizic, astfel cum este definit la articolul 3 punctul 43 din Regulamentul (UE) 2017/625;
            
            
               (8) „sigiliu electronic calificat” înseamnă un sigiliu electronic calificat, astfel cum este definit la articolul 3 punctul 27 din Regulamentul (UE) nr. 910/2014 al Parlamentului European și al Consiliului
                  8
               .
            
            
               Articolul 3
            
            
               Verificarea în țara terță 
            
            
               1.Autoritatea sau organismul de control relevant(ă) recunoscut(ă) în conformitate cu articolul 46 din Regulamentul (UE) 2018/848 verifică transportul în conformitate cu articolul 16 din Regulamentul delegat (UE) 2021/1698 al Comisiei
                  9
               .
            
            
               2.În sensul articolelor 48 și 57 din Regulamentul (UE) 2018/848, autoritatea de control sau organismul de control relevant(ă) verifică transportul din punctul de vedere al conformității cu cerințele prevăzute în Regulamentul (CE) nr. 834/2007 și cu standardele de producție și măsurile de control acceptate ca fiind echivalente. Această verificare include controale documentare sistematice și, după caz, în conformitate cu o evaluare a riscurilor, controale fizice, înainte ca transportul să părăsească țara terță de export sau de origine. 
            
            
               3.În sensul alineatelor (2)-(5), autoritatea de control sau organismul de control relevant(ă) este:
            
            
               (a)o autoritate de control sau un organism de control astfel cum este menționat(ă) la articolul 57 din Regulamentul (UE) 2018/848 care a fost recunoscut(ă) pentru produsele în cauză și pentru țara terță din care sunt originare produsele sau, după caz, în care a fost efectuată ultima operațiune în scopul pregătirii; sau
            
            
               (b)o autoritate de control sau un organism de control care a fost desemnat(ă) de o autoritate competentă dintr-o țară terță recunoscută, astfel cum se menționează la articolul 48 din Regulamentul (UE) 2018/848, din care sunt originare produsele sau, după caz, în care a fost efectuată ultima operațiune în scopul pregătirii.
            
            
               4.Verificarea menționată la alineatul (2) se efectuează de către:
            
            
               (a)autoritatea de control sau organismul de control al producătorului sau al prelucrătorului produsului în cauză; sau, 
            
            
               (b)în cazul în care operatorul sau grupul de operatori care efectuează ultima operațiune în scopul pregătirii, astfel cum este definită la articolul 3 punctul 44 din Regulamentul (UE) 2018/848, este diferit de producătorul sau de prelucrătorul produsului, de către autoritatea de control sau organismul de control al operatorului sau al grupului de operatori care efectuează ultima operațiune în scopul pregătirii.
            
            
               5.Controalele documentare menționate la alineatul (2) vizează verificarea:
            
            
               (a)trasabilității produselor și ingredientelor;
            
            
               (b)conformității volumului produselor incluse în transport cu verificările bilanțului masic efectuate de operatorii în cauză în conformitate cu evaluarea efectuată de autoritatea de control sau de organismul de control;
            
         
         
            
               (c)documentelor de transport și comerciale relevante (inclusiv a facturilor) aferente produselor; 
            
            
               (d)în cazul produselor prelucrate, a faptului că toate ingredientele ecologice ale acestor produse au fost produse de operatori sau de grupuri de operatori certificați (certificate) într-o țară terță de către o autoritate de control sau un organism de control recunoscut(ă) în conformitate cu articolul 46 sau menționat(ă) la articolul 57 din Regulamentul (UE) 2018/848 sau de o țară terță recunoscută în conformitate cu articolul 47 sau 48 din Regulamentul (UE) 2018/848, sau au fost produse și certificate în Uniune în conformitate cu regulamentul respectiv. 
            
            
               Aceste controale documentare se bazează pe toate documentele relevante, inclusiv pe certificatul operatorilor menționat la articolul 45 alineatul (1) litera (b) punctul (i) din Regulamentul (UE) 2018/848, pe evidențele inspecțiilor, pe planul de producție pentru produsul în cauză și pe registrele ținute de operatori sau de grupurile de operatori, pe documentele de transport disponibile, pe documentele comerciale și financiare și pe orice alte documente considerate relevante de către autoritatea de control sau organismul de control.
            
            
               Articolul 4
            
            
               Eliberarea certificatului de inspecție 
            
            
               1.Autoritatea de control sau organismul de control care a verificat transportul în conformitate cu articolul 3 eliberează un certificat de inspecție în conformitate cu articolul 5 pentru fiecare transport înainte ca transportul să părăsească țara terță de export sau de origine.
            
            
               2.În cazul în care autoritatea de control sau organismul de control a fost recunoscut(ă) în conformitate cu articolul 46 din Regulamentul (UE) 2018/848, aceasta (acesta) eliberează certificatul de inspecție pentru transporturile care conțin produse cu risc ridicat, astfel cum se menționează la articolul 8 din Regulamentul delegat (UE) 2021/1698, numai după ce se află în posesia documentației complete privind trasabilitatea și după ce a primit și a evaluat rezultatele analizelor eșantioanelor prelevate din transport în conformitate cu articolul 16 alineatul (6) din regulamentul delegat menționat. 
            
            
               Articolul 5
            
            
               Formatul certificatului de inspecție și utilizarea sistemului TRACES 
            
            
               1.Autoritatea de control sau organismul de control eliberează în Sistemul de control al comerțului și de expertiză (TRACES) certificatul de inspecție în conformitate cu modelul și cu notele prevăzute în anexă și completează casetele 1-18 din certificatul respectiv. 
            
            
               2.Atunci când eliberează certificatul de inspecție, organismul de control sau autoritatea de control încarcă în TRACES toate documentele justificative, inclusiv următoarele:
            
            
               (a)rezultatele analizelor sau ale testelor efectuate pe eșantioanele prelevate, după caz; 
            
            
               (b)documentele comerciale și de transport, cum ar fi conosamentul, facturile și lista ambalajelor și, în cazul în care autoritatea de control sau organismul de control a fost recunoscut(ă) în conformitate cu articolul 46 din Regulamentul (UE) 2018/848, planul de călătorie întocmit în conformitate cu articolul 16 alineatul (5) din Regulamentul delegat (UE) 2021/1698. 
            
            
               3.Certificatul de inspecție se emite în TRACES și poartă un sigiliu electronic calificat.
            
            
               În cazul în care nu sunt disponibile la momentul eliberării, informațiile referitoare la numărul de colete menționat în caseta 13 din certificatul de inspecție și informațiile menționate în casetele 16 și 17 ale acestuia, precum și documentele menționate la alineatul (2) se includ sau se actualizează în certificatul de inspecție în termen de 10 zile de la eliberarea acestuia și, în orice caz, înainte de verificarea și vizarea acestuia de către autoritatea competentă în conformitate cu articolul 6. 
            
            
               4.Certificatul de inspecție se întocmește:
            
            
               (a)în limba oficială sau în una dintre limbile oficiale ale statului membru în care se află postul de control la frontiera de intrare în Uniune, în cazul produselor care fac obiectul controalelor oficiale la posturile de control la frontieră;
            
            
               (b)în limba oficială sau în una dintre limbile oficiale ale statului membru în care urmează să fie pus în liberă circulație transportul, în cazul produselor exceptate de la controalele oficiale la posturile de control la frontieră în conformitate cu Regulamentul delegat (UE) 2021/xxxx [C(2021) 6946].
            
            
               5.Prin derogare de la alineatul (4), un stat membru poate accepta ca certificatele să fie redactate într-o altă limbă oficială a Uniunii și să fie însoțite, dacă este nevoie, de o traducere autentificată.
            
            
               Articolul 6
            
         
         
            
               Controale oficiale asupra transporturilor 
            
            
               1.Autoritatea competentă de la un post de control la frontieră sau de la un punct de punere în liberă circulație, după caz, efectuează controale oficiale asupra transporturilor în vederea verificării conformității cu Regulamentul (UE) 2018/848, după cum urmează:
            
            
               (a)controale documentare pentru toate transporturile; 
            
            
               (b)controale de identitate aleatorii, precum și 
            
            
               (c)controale fizice cu o frecvență care depinde de probabilitatea nerespectării Regulamentului (UE) 2018/848.
            
            
               Controalele documentare includ o examinare a certificatului de inspecție, a tuturor celorlalte documente justificative prevăzute la articolul 5 și, după caz, a rezultatelor analizelor sau testelor efectuate pe eșantioanele prelevate.
            
            
               În cazul în care un certificat de inspecție necesită corecturi de natură pur materială sau de redactare, autoritatea competentă poate accepta ca autoritatea de control sau organismul de control care a eliberat certificatul de inspecție să actualizeze informațiile din TRACES, înlocuind documentul în conformitate cu procedura disponibilă în TRACES, fără a modifica informațiile din certificatul inițial privind identificarea transportului, trasabilitatea acestuia și garanțiile.
            
            
               2.În cazul transporturilor de produse cu risc ridicat menționate la articolul 8 din Regulamentul delegat (UE) 2021/1698, autoritatea competentă menționată la alineatul (1) din prezentul articol efectuează controale de identitate și fizice sistematice, prelevă cel puțin un eșantion reprezentativ din transporturi și verifică documentația menționată la articolul 16 alineatul (6) din regulamentul respectiv. Autoritatea competentă stabilește o procedură de eșantionare reprezentativă corespunzătoare categoriei, cantității și ambalajului produsului.
            
            
               3.După verificarea menționată la alineatul (1) și, după caz, la alineatul (2), autoritatea competentă ia o decizie cu privire la fiecare transport. Decizia privind transportul se consemnează în caseta 30 a certificatului de inspecție în conformitate cu modelul și notele din anexă și indică una dintre următoarele mențiuni:
            
            
               (a)transportul poate fi pus în liberă circulație ca fiind ecologic;
            
            
               (b)transportul poate fi pus în liberă circulație ca fiind în conversie;
            
            
               (c)transportul poate fi pus în liberă circulație ca fiind neecologic;
            
            
               (d)transportul nu poate fi pus în liberă circulație;
            
            
               (e)o parte a transportului poate fi pusă în liberă circulație cu un extras al certificatului de inspecție.
            
            
               Autoritatea competentă vizează certificatul de inspecție în TRACES cu un sigiliu electronic calificat. 
            
            
               4.Pentru produsele care fac obiectul controalelor oficiale la posturile de control la frontieră se aplică următoarele dispoziții:
            
            
               (a)alineatul (3) se aplică în plus față de normele privind utilizarea documentului sanitar comun de intrare (DSCI) de către autoritățile competente de la posturile de control la frontieră în conformitate cu articolul 56 alineatul (3) litera (b) punctul (i) din Regulamentul (UE) 2017/625 și de la punctele de control în conformitate cu Regulamentul delegat (UE) 2019/2123 al Comisiei
                  10
                și cu normele privind deciziile referitoare la transporturi prevăzute la articolul 55 din Regulamentul (UE) 2017/625; 
            
            
               (b)controalele documentare menționate la alineatul (1) litera (a) pot fi efectuate la distanță de posturile de control la frontieră în ceea ce privește anumite produse ecologice și produse în conversie, în conformitate cu articolele 7 și 8 din Regulamentul delegat (UE) 2019/2123;
            
            
               (c)controalele de identitate și controalele fizice menționate la alineatul (1) literele (b) și (c) pot fi efectuate la punctele de control în ceea ce privește anumite produse ecologice și produse în conversie în conformitate cu articolele 2-6 din Regulamentul delegat (UE) 2019/2123. 
            
            
               5.Decizia privind transporturile luată în conformitate cu articolul 55 din Regulamentul (UE) 2017/625 conține una dintre mențiunile de la alineatul (3) primul paragraf din prezentul articol. În cazul în care importatorul a solicitat plasarea sub un regim vamal special în conformitate cu articolul 7 alineatul (1) din prezentul regulament, prin completarea casetei 23 din certificatul de inspecție, decizia privind transporturile luată în conformitate cu articolul 55 din Regulamentul (UE) 2017/625 indică regimul vamal aplicabil.
            
         
         
            
               Decizia înregistrată în certificatul de inspecție care indică faptul că transportul sau o parte a acestuia nu poate fi pus(ă) în liberă circulație este notificată fără întârziere în TRACES autorității competente relevante care efectuează controale oficiale pentru a verifica conformitatea cu normele menționate la articolul 1 alineatul (2) literele (a)-(h) și (j) din Regulamentul (UE) 2017/625. 
            
            
               În cazul în care decizia luată în DSCI în conformitate cu articolul 55 din Regulamentul (UE) 2017/625 indică faptul că transportul nu respectă normele menționate la articolul 1 alineatul (2) din regulamentul respectiv, autoritatea competentă de la postul de control la frontieră informează în TRACES autoritatea competentă care a luat decizia în conformitate cu alineatul (3) din prezentul articol, în vederea actualizării certificatului de inspecție. În plus, orice autoritate competentă care efectuează controale oficiale pentru a verifica respectarea normelor menționate la articolul 1 alineatul (2) literele (a)-(h) și (j) din Regulamentul (UE) 2017/625 furnizează în TRACES orice informație relevantă, cum ar fi rezultatele analizelor de laborator, autorității competente care a luat decizia în conformitate cu alineatul (3) din prezentul articol, pentru a actualiza, dacă este cazul, certificatul de inspecție.
            
            
               6.În cazul în care doar o parte a unui transport este pusă în liberă circulație, transportul se divizează în loturi diferite înainte de punerea sa în liberă circulație. Pentru fiecare lot, importatorul completează și transmite în TRACES un extras al certificatului de inspecție în conformitate cu Regulamentul de punere în aplicare (UE) 2021/xxxx [C(2021) 8811]. Autoritatea competentă a statului membru în care lotul este destinat punerii în liberă circulație efectuează verificarea lotului și vizează extrasul certificatului de inspecție în TRACES cu un sigiliu electronic calificat. 
            
            
               7.În cazul transporturilor care fac obiectul controalelor oficiale la posturile de control la frontieră menționate la alineatul (4), autoritățile vamale permit punerea în liberă circulație a transportului numai pe baza prezentării unui DSCI finalizat în mod corespunzător în conformitate cu articolul 57 alineatul (2) litera (b) din Regulamentul (UE) 2017/625 și a unui certificat de inspecție vizat în conformitate cu alineatul (6) din prezentul articol, care menționează faptul că transportul poate fi pus în liberă circulație. 
            
            
               În cazul în care transportul este divizat în loturi diferite, autoritățile vamale solicită prezentarea unui DSCI finalizat în mod corespunzător în conformitate cu articolul 57 alineatul (2) litera (b) din Regulamentul (UE) 2017/625, precum și a unui extras al certificatului de inspecție în conformitate cu Regulamentul de punere în aplicare (UE) 2021/xxx [C(2021) 8811], care indică în caseta 12 că lotul poate fi pus în liberă circulație.
            
            
               Articolul 7
            
            
               Regimuri vamale speciale
            
            
               1.În cazul în care un transport este plasat sub un regim de antrepozitare vamală sau de perfecționare activă astfel cum se menționează la articolul 240 alineatul (1) și la articolul 256 alineatul (3) litera (b) din Regulamentul (UE) nr. 952/2013 al Parlamentului European și al Consiliului
                  11
                și este supus uneia sau mai multor pregătiri, astfel cum se menționează la al doilea paragraf din prezentul alineat, autoritatea competentă verifică transportul în conformitate cu articolul 6 din prezentul regulament înainte de efectuarea primei pregătiri. Importatorul indică, în caseta 23 a certificatului de inspecție, numărul de referință al declarației vamale prin care mărfurile au fost declarate pentru regimul de antrepozitare vamală sau de perfecționare activă.
            
            
               Pregătirile menționate la primul paragraf se limitează la următoarele tipuri de operațiuni:
            
            
               (a)ambalarea sau schimbarea ambalajului; sau
            
            
               (b)aplicarea, îndepărtarea și modificarea etichetelor privind prezentarea metodei de producție ecologică.
            
            
               2.După efectuarea pregătirilor menționate la alineatul (1), autoritatea competentă verifică transportul și vizează certificatul de inspecție în conformitate cu articolul 6 înainte de punerea în liberă circulație a transportului.
            
            
               3.Înainte de punerea în liberă circulație, un transport poate fi divizat în loturi diferite sub supraveghere vamală, după verificare și vizarea certificatului de inspecție în conformitate cu articolul 6. Pentru fiecare lot rezultat în urma divizării, importatorul completează și transmite în TRACES un extras al certificatului de inspecție în conformitate cu Regulamentul de punere în aplicare (UE) 2021/xxx [C(2021) 8811].
            
            
               4.Autoritatea competentă a statului membru în care urmează să fie pus în liberă circulație lotul efectuează verificarea lotului în conformitate cu articolul 6 alineatele (1) și (2) și vizează extrasul certificatului de inspecție în TRACES cu un sigiliu electronic calificat. 
            
            
               5.Operațiunile de pregătire și de divizare menționate la alineatele (1) și (3) se efectuează în conformitate cu dispozițiile relevante stabilite în capitolele III și IV din Regulamentul (UE) 2018/848.
            
            
               Articolul 8 
            
            
               Proceduri pentru situații de urgență pentru TRACES în caz de indisponibilitate și în caz de forță majoră
            
            
               1.Autoritățile de control și organismele de control care eliberează certificatul de inspecție în conformitate cu articolul 4 mențin la dispoziție un model al certificatului respectiv care poate fi completat conform modelului prevăzut în anexă, precum și toate documentele necesare în temeiul Regulamentului (UE) 2018/848, care pot fi încărcate în TRACES.
            
            
               2.În cazul în care TRACES sau una dintre funcționalitățile sale este indisponibil(ă) în mod continuu mai mult de 24 de ore, utilizatorii săi pot utiliza un model ce poate fi completat, în formă tipărită sau electronică, astfel cum se menționează la alineatul (1), pentru a înregistra și a face schimb de informații.
            
            
               Autoritatea de control sau organismul de control menționat(ă) la alineatul (1) atribuie o referință fiecărui certificat eliberat și ține un registru cronologic al certificatelor eliberate, pentru a asigura corespondența cu referința alfanumerică dată de TRACES odată ce acesta devine funcțional.
            
         
         
            
               În cazul în care se utilizează certificate de inspecție pe suport de hârtie, modificările sau ștersăturile necertificate invalidează certificatele.
            
            
               3.Odată ce TRACES sau funcționalitățile sale devin din nou disponibile, utilizatorii săi utilizează informațiile înregistrate în conformitate cu alineatul (2) pentru a produce în format electronic certificatul de inspecție și pentru a încărca documentele menționate la alineatul (1).
            
            
               4.Certificatele și documentele produse în conformitate cu alineatul (2) poartă textul „produs în cursul unei situații de urgență”.
            
            
               5.În caz de forță majoră, se aplică alineatele (1)-(4). În plus, autoritățile competente, autoritățile de control sau organismele de control informează fără întârziere Comisia cu privire la un astfel de eveniment, iar autoritățile de control sau organismele de control introduc toate detaliile necesare în TRACES în termen de zece zile calendaristice de la încheierea acestui eveniment. 
            
            
               6.Articolul 5 alineatul (4) și alineatul (5) se aplică mutatis mutandis certificatelor și documentelor produse în conformitate cu alineatul (2) din prezentul articol.
            
            
               Articolul 9
            
            
               Utilizarea certificatului de inspecție și a extrasului certificatului de inspecție de către autoritățile vamale
            
            
               În cazul produselor care fac obiectul controalelor oficiale la un punct de punere în liberă circulație în conformitate cu articolul 4 din Regulamentul delegat (UE) 2021/xxx [C(2021) 6946], autoritățile vamale permit punerea în liberă circulație a unui transport numai pe baza prezentării unui certificat de inspecție care indică în caseta 30 faptul că transportul poate fi pus în liberă circulație. 
            
            
               În cazul în care transportul este divizat în loturi diferite, autoritățile vamale solicită prezentarea unui extras al certificatului de inspecție în conformitate cu Regulamentul de punere în aplicare (UE) 2021/xxx [C(2021) 8811], care indică în caseta 12 că lotul poate fi pus în liberă circulație.
            
            
               Articolul 10
            
            
               Informații care trebuie furnizate de o autoritate competentă, de o autoritate de control sau de un organism de control dintr-o țară terță cu privire la neconformitățile suspectate sau constatate ale transporturilor
            
            
               1.În cazul în care o autoritate competentă, o autoritate de control sau un organism de control dintr-o țară terță este notificat(ă) de Comisie, după ce Comisia a primit o notificare din partea unui stat membru în conformitate cu articolul 9 din Regulamentul de punere în aplicare (UE) 2021/xxx [C(2021) 8811] în ceea ce privește neconformitatea suspectată sau constatată care afectează integritatea produselor ecologice sau a produselor în conversie dintr-un transport, acesta (aceasta) efectuează o anchetă. Autoritatea competentă, autoritatea de control sau organismul de control răspunde Comisiei și statului membru care a trimis notificarea inițială (statul membru notificator) în termen de 30 de zile calendaristice de la data primirii notificării respective și informează cu privire la acțiunile și măsurile întreprinse, inclusiv cu privire la rezultatele anchetei, și furnizează orice altă informație disponibilă și/sau solicitată de statul membru notificator, utilizând modelul prevăzut în secțiunea X din anexa II la Regulamentul de punere în aplicare (UE) 2021/279 al Comisiei
                  12
               . 
            
            
               2.Autoritatea competentă, autoritatea de control sau organismul de control furnizează orice informație suplimentară solicitată de un stat membru cu privire la acțiunile sau măsurile suplimentare întreprinse.
            
            
               Comisia sau un stat membru poate solicita autorității competente, autorității de control sau organismului de control să pună la dispoziție, fără întârziere, lista tuturor operatorilor sau a tuturor grupurilor de operatori din lanțul de producție ecologică din care face parte transportul, precum și a autorităților lor de control sau a organismelor lor de control. 
            
            
               3.În cazul în care autoritatea de control sau organismul de control a fost recunoscut(ă) în conformitate cu articolul 46 din Regulamentul (UE) 2018/848, se aplică articolul 21 alineatele (2) și (3) din Regulamentul delegat (UE) 2021/1698.
            
            
               Articolul 11 
            
            
               Dispoziții tranzitorii privind certificatele de inspecție pe suport de hârtie și extrasele acestora 
            
            
            
               1.Prin derogare de la articolul 5 alineatul (3) primul paragraf, până la 30 iunie 2022, certificatul de inspecție poate fi eliberat pe suport de hârtie după ce a fost completat în TRACES și imprimat. Certificatul pe suport de hârtie menționat trebuie să îndeplinească următoarele cerințe:
            
            
               (a)în caseta 18, acesta poartă semnătura olografă a persoanei autorizate de autoritatea de control sau de organismul de control care eliberează certificatul, precum și ștampila oficială;
            
         
         
            
               (b)certificatul se eliberează înainte ca transportul la care se referă să părăsească țara terță de export sau de origine.
            
            
               2.Prin derogare de la articolul 6 alineatul (3), până la 30 iunie 2022 se aplică următoarele dispoziții:
            
            
               (a)în cazul în care certificatul de inspecție se eliberează pe suport de hârtie în conformitate cu alineatul (1) din prezentul articol, certificatul respectiv se vizează pe suport de hârtie cu semnătura olografă a persoanei autorizate de autoritatea competentă de la postul de control la frontieră sau de la punctul de punere în liberă circulație, în casetele 23, 25 și 30, după caz, după completarea în TRACES și tipărirea certificatului;
            
            
               (b)în cazul în care certificatul de inspecție este emis în TRACES și poartă un sigiliu electronic calificat, în conformitate cu articolul 5 alineatul (3) primul paragraf, certificatul respectiv poate fi vizat pe suport de hârtie cu semnătura olografă a persoanei autorizate de autoritatea competentă de la postul de control la frontieră sau de la punctul de punere în liberă circulație, în casetele 23, 25 și 30, după caz, după completarea în TRACES și tipărirea certificatului. 
            
            
               3.Autoritățile de control, organismele de control și autoritățile competente verifică, în fiecare etapă a eliberării și vizării certificatului de inspecție, după caz, dacă informațiile din certificatul de inspecție pe suport de hârtie corespund informațiilor din certificat care sunt completate în TRACES. 
            
            
               În cazul în care informațiile referitoare la numărul de colete menționat în caseta 13 din certificatul de inspecție sau informațiile din casetele 16 și 17 ale certificatului respectiv nu sunt completate în certificatul de inspecție pe suport de hârtie, sau în cazul în care aceste informații sunt diferite de informațiile completate în certificat în TRACES, autoritățile competente iau în considerare, în scopul verificării transportului și al vizării certificatului, numai informațiile completate în TRACES.
            
            
               4.Certificatul de inspecție pe suport de hârtie menționat la alineatul (1) este prezentat autorității competente de la postul de control de la frontiera de intrare în Uniune, în cazul în care transportul este supus controalelor oficiale, sau autorității competente de la punctul de punere în liberă circulație, după caz. Autoritatea competentă respectivă returnează certificatul pe suport de hârtie importatorului. 
            
            
               5.Prin derogare de la articolul 6 alineatul (6) și de la articolul 7 alineatul (4), până la 30 iunie 2022, extrasul certificatului de inspecție poate fi vizat pe suport de hârtie, după ce a fost completat în TRACES și imprimat. Extrasul respectiv pe suport de hârtie al certificatului trebuie să îndeplinească următoarele cerințe:
            
            
               (a)în caseta 12, acesta trebuie să fie vizat pe suport de hârtie cu semnătura olografă a persoanei autorizate de autoritatea competentă;
            
            
               (b)acesta poartă semnătura olografă a destinatarului lotului, în caseta 13.
            
            
               Autoritatea competentă menționată la primul paragraf litera (a) returnează respectivul extras pe suport de hârtie al certificatului persoanei care l-a prezentat. 
            
            
               Articolul 12
            
            
               Abrogarea
            
            
               Regulamentul (CE) nr. 1235/2008 se abrogă.
            
            
               Cu toate acestea, regulamentul menționat continuă să se aplice în scopul completării și vizării certificatelor de inspecție pendinte eliberate înainte de 1 ianuarie 2022 și extraselor certificatelor de inspecție pendinte prezentate de importator înainte de 1 ianuarie 2022, precum și în scopul declarației primului destinatar sau a destinatarului din certificatul de inspecție sau din extrasul certificatului de inspecție.
            
            
               Articolul 13
            
            
               Intrarea în vigoare și aplicarea
            
            
               Prezentul regulament intră în vigoare în a treia zi de la data publicării în Jurnalul Oficial al Uniunii Europene. 
            
            
               Prezentul regulament se aplică de la 1 ianuarie 2022.
            
            
               Prezentul regulament este obligatoriu în toate elementele sale și se aplică direct în toate statele membre.
            
         
         
            
               Adoptat la Bruxelles, 21.10.2021
            
            
               
                     Pentru Comisie
               
               
                     Președinta
                     Ursula VON DER LEYEN
               
            
         
         
            
                  
                     (1)
                  
                        JO L 150, 14.6.2018, p. 1.
               
               
                  
                     (2)
                  
                        Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO L 189, 20.7.2007, p. 1).
               
               
                  
                     (3)
                  
                        Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (JO L 95, 7.4.2017, p. 1).
               
               
                  
                     (4)
                  
                        Regulamentul delegat (UE) 2021/XXX al Comisiei din [data] de completare a Regulamentului (UE) 2017/625 al Parlamentului European și al Consiliului cu norme privind cazurile și condițiile în care produsele ecologice și produsele în conversie sunt scutite de controalele oficiale la posturile de control la frontieră, locul de efectuare a controalelor oficiale pentru astfel de produse și de modificare a Regulamentelor delegate (UE) 2019/2123 și (UE) 2019/2124 ale Comisiei (JO L xxx, xxx, p. xxx). 
               
               
                  
                     (5)
                  
                        Regulamentul de punere în aplicare (UE) 2019/1715 al Comisiei din 30 septembrie 2019 de stabilire a normelor privind funcționarea sistemului de gestionare a informațiilor pentru controalele oficiale și a componentelor sistemice ale acestuia („Regulamentul IMSOC”) (JO L 261, 14.10.2019, p. 37). 
               
               
                  
                     (6)
                  
                        Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (JO L 334, 12.12.2008, p. 25).
               
               
                  
                     (7)
                  
                        Regulamentul de punere în aplicare (UE) 2021/xxx al Comisiei de stabilire a normelor privind documentele și notificările necesare pentru produsele ecologice și produsele în conversie destinate importului în Uniune (JO L xxx, xxx, p. xxx).
               
               
                  
                     (8)
                  
                        Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE (JO L 257, 28.8.2014, p. 73).
               
               
                  
                     (9)
                  
                        Regulamentul delegat (UE) 2021/1698 al Comisiei din 13 iulie 2021 de completare a Regulamentului (UE) 2018/848 al Parlamentului European și al Consiliului cu cerințe procedurale pentru recunoașterea autorităților de control și a organismelor de control care sunt competente să efectueze controale în ceea ce privește operatorii ecologici certificați, grupurile de operatori ecologici certificate și produsele ecologice din țări terțe, precum și cu norme privind supravegherea respectivelor autorități de control și organisme de control și controalele și alte acțiuni care trebuie efectuate de respectivele autorități de control și organisme de control (JO L 336, 23.9.2021, p. 7).
               
               
                  
                     (10)
                  
                        Regulamentul delegat (UE) 2019/2123 al Comisiei din 10 octombrie 2019 de completare a Regulamentului (UE) 2017/625 al Parlamentului European și al Consiliului în ceea ce privește normele pentru cazurile și condițiile în care se pot efectua controale de identitate și controale fizice vizând anumite mărfuri la punctele de control și în care se pot efectua controale documentare la distanță de posturile de inspecție la frontieră (JO L 321, 12.12.2019, p. 64).
               
               
                  
                     (11)
                  
                        Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).
               
               
                  
                     (12)
                  
                        Regulamentul de punere în aplicare (UE) 2021/279 al Comisiei din 22 februarie 2021 de stabilire a normelor de aplicare a Regulamentului (UE) 2018/848 al Parlamentului European și al Consiliului în ceea ce privește controalele și alte măsuri de asigurare a trasabilității și conformității în cadrul producției ecologice și etichetarea produselor ecologice (JO L 62, 23.7.2021, p. 6).
               
            
      
    ---documentbreak--- 
      
         
         
            
               ANEXĂ 
            
            
               PARTEA I
            
            
               CERTIFICAT DE INSPECȚIE 
                  PENTRU IMPORTUL ÎN UNIUNEA EUROPEANĂ AL PRODUSELOR ECOLOGICE ȘI AL PRODUSELOR ÎN CONVERSIE
            
            
            
                     
                        1. Autoritatea de control sau organismul de control emitent(ă)
                     
                     
                  
                  
                     
                        2. Procedura în temeiul Regulamentului (UE) 2018/848 al Parlamentului European și al Consiliului
                           1
                        :
                     
                     
                        qConformitate (articolul 46); 
                     
                     
                        qȚară terță echivalentă (articolul 48); 
                     
                     
                        qAutoritate de control echivalentă sau organism de control echivalent (articolul 57); sau
                     
                     
                        qEchivalență în temeiul unui acord comercial (articolul 47).
                     
                  
               
                     
                        3. Numărul de referință al certificatului de inspecție
                     
                     
                  
                  
                     
                        4. Producătorul sau prelucrătorul produsului 
                     
                     
                  
               
                     
                        5. Exportatorul
                     
                     
                  
                  
                     
                        6. Operatorul care cumpără sau vinde produsul fără a-l depozita sau a-l manipula fizic 
                     
                  
               
                     
                        7. Autoritatea de control sau organismul de control 
                     
                  
                  
                     
                        8. Țara de origine
                     
                  
               
                     
                        9. Țara exportatoare
                     
                  
                  
                     
                        10. Postul de control la frontieră/punctul de punere în liberă circulație
                     
                  
               
                     
                        11. Țara de destinație
                     
                  
                  
                     
                        12. Importatorul
                     
                  
               
                     
                        13. Descrierea produselor
                     
                     
                        Ecologice sau în conversie       Codul NC         Denumirea comercială       Categoria           Numărul de colete        Numărul lotului          Greutatea netă    
                     
                     
                     
                     
                  
               
                     
                        14. Numărul recipientului
                     
                  
                  
                     
                        15. Numărul sigiliului
                     
                  
                  
                     
                        16. Greutatea brută totală
                     
                     
                  
               
                     
                        17. Mijloacele de transport 
                     
                     
                        Mod
                     
                     
                     
                        Identificare
                     
                     
                     
                        Documentul de transport internațional
                     
                  
               
                     
                        18. Declarația autorității de control sau a organismului de control menționat(ă) în caseta 1 care eliberează certificatul
                     
                     
                        Prin prezenta se certifică faptul că prezentul certificat a fost eliberat pe baza controalelor necesare în temeiul Regulamentului delegat (UE) 2021/1698 al Comisiei
                           2
                         în ceea ce privește conformitatea [articolul 46 din Regulamentul (UE) 2018/848] sau al Regulamentului delegat (UE) 2021/1342 al Comisiei
                           3
                         în ceea ce privește echivalența [articolul 47, 48 sau 57 din Regulamentul (UE) 2018/848] și faptul că produsele indicate mai sus sunt conforme cu cerințele Regulamentului (UE) 2018/848 
                     
                     
                        Data
                     
                     
                        Numele și semnătura persoanei autorizate / sigiliul electronic calificat
                               Ștampila autorității de control emitente sau a organismului de control emitent
                     
                     
                  
               
                     
                        19. Operatorul responsabil de transport
                     
                  
               
                     
                        20. Notificarea prealabilă
                     
                     
                        Data                     Ora
                     
                  
               
                     
                        21. Pentru transfer către:
                     
                  
                  
                     
                        22. Detalii privind punctul de control
                     
                  
               
                     
                        23. Regimuri vamale speciale  
                     
                     
                     
                        Antrepozitare vamală ◻                                    Perfecționare activă ◻ 
                     
                     
                     
                     
                        Numele și adresa operatorului responsabil de regimul vamal (regimurile vamale):
                     
                     
                     
                        Autoritatea de control sau organismul de control care certifică operatorul responsabil de regimul vamal (regimurile vamale):
                     
                     
                     
                        qVerificarea transportului înaintea plasării sub un regim vamal special (sub regimuri vamale speciale)
                     
                     
                        Informații suplimentare:
                     
                     
                     
                        Autoritatea și statul membru: 
                     
                     
                     
                        Data: 
                     
                     
                     
                        Numele și semnătura persoanei autorizate
                     
                     
                     
                        Numărul de referință al declarației vamale pentru regimul vamal (regimurile vamale)
                     
                     
                     
                  
               
                     
                        24. Primul destinatar din Uniunea Europeană 
                     
                  
               
                     
                        25. Control efectuat de autoritatea competentă relevantă
                     
                     
                        Controale documentare
                     
                     
                        qSatisfăcătoare 
                     
                     
                        qNesatisfăcătoare                    
                     
                     
                     
                        Selectat pentru controale de identitate și fizice
                     
                     
                        qDa 
                     
                     
                        q Nu                    
                     
                     
                     
                        Autoritatea și statul membru: 
                     
                     
                     
                     
                     
                     
                        Data: 
                     
                     
                     
                        Numele și semnătura persoanei autorizate/sigiliul electronic calificat
                     
                     
                  
               
                     
                        26. Pentru transferul de la postul de control la frontieră la un punct de control:             
                     
                     
                        □ Da               □ Nu                              
                     
                  
                  
                     
                        27. Detalii privind punctul de control 
                     
                     
                  
               
                     
                        28. Mijlocul de transport de la postul de control la frontieră la un punct de control
                     
                  
               
                     
                        29. Controale de identitate și fizice 
                     
                     
                        Controale de identitate                                          
                     
                     
                        qSatisfăcătoare; 
                     
                     
                        qNesatisfăcătoare;                     
                     
                     
                        Controale fizice            
                     
                     
                        qSatisfăcătoare; 
                     
                     
                        qNesatisfăcătoare;                     
                     
                     
                     
                        Test de laborator            □ Da               □ Nu      
                     
                     
                        Rezultatul testului         □ Satisfăcător               □ Nesatisfăcător                              
                     
                     
                  
               
                     
                        30. Decizia autorității competente relevante
                     
                     
                        qde pus în liberă circulație ca fiind ecologic; 
                     
                     
                        qde pus în liberă circulație ca fiind în conversie;                     
                     
                     
                        qde pus în liberă circulație ca fiind neecologic; 
                     
                     
                        qtransportul nu poate fi pus în liberă circulație;
                     
                     
                        qo parte a transportului poate fi pusă în liberă circulație.
                     
                     
                        Informații suplimentare:
                     
                     
                     
                        Autoritatea de la postul de control la frontieră/punctul de control/punctul de punere în liberă circulație și statul membru: 
                     
                     
                     
                     
                     
                     
                        Data: 
                     
                     
                     
                        Numele și semnătura persoanei autorizate/sigiliul electronic calificat
                              
                     
                     
                  
               
                     
                        31. 
                           Declarația primului destinatar
                     
                     
                        Prin prezenta se certifică faptul că, la recepția produselor, ambalajul sau recipientul și, după caz, certificatul de inspecție: 
                     
                     
                        qsunt conforme cu punctul 6 din anexa III la Regulamentul (UE) 2018/848; sau
                     
                     
                     
                        qnu sunt conforme cu punctul 6 din anexa III la Regulamentul (UE) 2018/848.
                     
                     
                     
                     
                        Numele și semnătura persoanei autorizate                                                                            Data:
                     
                     
                     
                  
               
            
               
            
               PARTEA II
            
            
               Note privind completarea modelului de certificat de inspecție 
            
            
               Casetele 1-20 trebuie completate de autoritatea de control relevantă sau de organismul de control relevant din țara terță.
            
            
               Caseta 1:
                     Denumirea, adresa și codul autorității de control sau organismului de control recunoscut(e) în temeiul articolului 46 sau menționat(e) la articolul 57 din Regulamentul (UE) 2018/848 sau ale unei autorități de control sau ale unui organism de control desemnat(e) de o autoritate competentă dintr-o țară terță menționată la articolul 47 sau 48 din regulamentul respectiv. Această autoritate de control sau acest organism de control completează, de asemenea, casetele 2-18.
            
            
               Caseta 2:
                     Această casetă indică dispozițiile din Regulamentul (UE) 2018/848 care sunt relevante pentru eliberarea și utilizarea prezentului certificat; a se indica dispoziția relevantă. 
            
            
               Caseta 3:
                     Numărul certificatului atribuit automat de Sistemul electronic de control al comerțului și de expertiză (TRACES).
            
            
               Caseta 4:
                     Denumirea și adresa operatorului (operatorilor) care a (au) produs sau prelucrat produsele în țara terță menționată în caseta 8. 
            
            
               Caseta 5:
                     Denumirea și adresa operatorului care exportă produsele din țara menționată în caseta 9. Exportatorul este operatorul care efectuează ultima operațiune în scopul pregătirii, astfel cum este definită la articolul 3 punctul 44 din Regulamentul (UE) 2018/848, asupra produselor menționate în caseta 13 și care sigilează produsele în ambalaje sau recipiente corespunzătoare, în conformitate cu punctul 6 din anexa III la Regulamentul (UE) 2018/848.
            
            
               Caseta 6: 
                     Dacă este cazul, completați denumirea și adresa unuia sau mai multor operatori care cumpără sau vând produsul fără a-l depozita sau manipula fizic. 
            
            
               Caseta 7:
                     Denumirea și adresa organismului (organismelor) de control sau ale autorității (autorităților) de control care monitorizează conformitatea producției sau a prelucrării produselor cu normele privind producția ecologică ale țării menționate în căsuța 8. 
            
            
               Caseta 8:
                     Țara de origine înseamnă țara (țările) în care a fost produs/cultivat sau prelucrat produsul. 
            
            
               Caseta 9:
                     Țara exportatoare înseamnă țara în care produsul a fost supus ultimei operațiuni în scopul pregătirii, astfel cum este definită la articolul 3 punctul 44 din Regulamentul (UE) 2018/848, și sigilat în ambalaje sau recipiente corespunzătoare. 
            
         
         
            
               Caseta 10:
                     În cazul transporturilor care fac obiectul controalelor oficiale la posturile de control la frontieră în temeiul articolului 45 alineatul (5) din Regulamentul (CE) 2018/848, a se indica numele și codul alfanumeric unic atribuit de TRACES postului de control la frontiera de primă sosire în Uniune, la care se efectuează controale oficiale în conformitate cu articolul 6 alineatul (1) din Regulamentul delegat (UE) 2021/xxx al Comisiei
                  4
                [C(2021) 7387]. 
            
            
               În cazul transporturilor exceptate de la efectuarea controalelor oficiale la posturile de control la frontieră în conformitate cu articolul 3 din Regulamentul delegat (EU) 2021/XXX al Comisiei
                  5
                [C(2021) 6946], a se indica numele și codul alfanumeric unic atribuit de TRACES punctului de punere în liberă circulație în Uniunea Europeană, după caz, unde se efectuează controale oficiale în conformitate cu articolul 6 alineatul (1) din Regulamentul delegat (UE) 2021/xxx al Comisiei [C(2021) 7387]. 
            
            
               Informațiile din această casetă pot fi actualizate de importator sau de reprezentantul acestuia înainte de sosirea transportului la postul de inspecție la frontieră sau la punctul de punere în liberă circulație, după caz.
            
            
               Caseta 11: Tara de destinație înseamnă țara primului destinatar din Uniunea Europeană.
            
            
               Caseta 12:
                     Denumirea, adresa și numărul de înregistrare și identificare a operatorilor economici (EORI), astfel cum este definit la articolul 1 punctul 18 din Regulamentul delegat (UE) 2015/2446 al Comisiei
                  6
               , ale importatorului, astfel cum este definit la articolul 2 punctul 1 din Regulamentul de punere în aplicare (UE) 2021/xxx
                  7
                al Comisiei [C(2021) 8811],  care prezintă transportul pentru punerea în liberă circulație fie personal, fie printr-un reprezentant.
            
            
               Caseta 13:
                     Descrierea produselor, care include:
            
            
               –precizarea dacă produsele sunt ecologice sau în conversie;
            
            
               –codul din Nomenclatura combinată (NC), astfel cum este menționat în Regulamentul (CEE) nr. 2658/87 al Consiliului
                  8
                pentru produsele în cauză (cu 8 cifre, atunci când este posibil); 
            
            
               –denumirea comercială;
            
            
               –categoria produsului în conformitate cu anexa II la Regulamentul de punere în aplicare (UE) 2021/1378 al Comisiei
                  9
               ; 
            
            
               –numărul de colete (numărul de cutii, cartoane, saci, găleți etc.);
            
            
               –numărul lotului și 
            
            
               –greutatea netă.  
            
            
               Caseta 14:
                     Numărul recipientului: opțional. 
            
            
               Caseta 15:
                     Numărul sigiliului: opțional.
            
            
               Caseta 16:
                     Greutatea brută totală, exprimată în unități de măsură corespunzătoare (kg, litru etc.).
            
            
               Caseta 17:
                     Mijloacele de transport utilizate din țara de origine până la sosirea produsului la postul de control la frontieră sau la punctul de punere în liberă circulație pentru verificarea transportului și vizarea certificatului de inspecție.
            
            
               Modul de transport: avion, navă, căi ferate, vehicul rutier, altul.
            
            
               Identificarea mijlocului de transport: în cazul unui avion, numărul zborului, în cazul unei nave, numele navei, în cazul căilor ferate, identitatea trenului și numărul vagonului, în cazul transportului rutier, numărul de înmatriculare al vehiculului, însoțit de numărul de înmatriculare al remorcii, dacă este cazul.
            
            
               În cazul unui feribot, indicați nava și vehiculul rutier, cu identificarea vehiculului rutier și a feribotului programat.
            
         
         
            
               Caseta 18:
                     Declarația autorității de control sau a organismului de control care eliberează certificatul. Alegeți regulamentul delegat al Comisiei corespunzător. Semnătura olografă a persoanei autorizate și ștampila sunt necesare numai în cazul certificatelor de inspecție eliberate pe suport de hârtie până la 30 iunie 2022, în conformitate cu articolul 11 alineatul (1) din Regulamentul delegat (UE) 2021/xxx [C(2021) 7387].
            
            
               Caseta 19: Numele, adresa și numărul EORI, astfel cum este definit la articolul 1 punctul 18 din Regulamentul delegat (UE) 2015/2446, ale operatorului responsabil de transport, astfel cum este definit la articolul 2 punctul 2 din Regulamentul de punere în aplicare (UE) 2021/xxx [C(2021) 8811]. Această casetă trebuie completată de către importatorul indicat în caseta 12, în cazul în care operatorul responsabil de transport este diferit de importatorul respectiv. 
            
            
               Caseta 20:
                     În cazul unui transport de produse destinate a fi introduse pe piața Uniunii ca produse ecologice sau produse în conversie care fac obiectul controalelor oficiale la posturile de control la frontieră în temeiul articolului 45 alineatul (5) din Regulamentul (UE) 2018/848, se indică data și ora estimate de sosire la postul de control la frontieră. 
            
            
               În cazul unui transport de produse exceptate de la efectuarea controalelor oficiale la posturile de control la frontieră în temeiul Regulamentului delegat (UE) 2021/XXX al Comisiei [C(2021) 6946], se indică data și ora estimate de sosire la punctul de punere în liberă circulație în conformitate cu regulamentul respectiv.
            
            
               Caseta 21:
                     A se completa de către importator sau, după caz, de către operatorul responsabil de transport, pentru a solicita transferul produselor către un punct de control din Uniune pentru controale oficiale suplimentare, în cazul în care transportul este selectat pentru controale de identitate și fizice de către autoritățile competente de la postul de control la frontieră. Această casetă se aplică numai produselor care fac obiectul controalelor oficiale la posturile de control la frontieră în temeiul articolului 45 alineatul (5) din Regulamentul (UE) 2018/848. 
            
            
               Caseta 22:
                     Se indică numele punctului de control din statul membru către care urmează să fie transferate produsele în vederea efectuării de controale de identitate și fizice, în cazul în care transportul este selectat pentru astfel de controale de către autoritățile competente de la postul de control la frontieră. Se completează de către importator sau, după caz, de către operatorul responsabil de transport. Această casetă se aplică numai produselor care fac obiectul controalelor oficiale la posturile de control la frontieră în temeiul articolului 45 alineatul (5) din Regulamentul (UE) 2018/848. 
            
            
               Caseta 23: Această casetă trebuie completată de autoritatea competentă relevantă și de importator.
            
            
               În cazul produselor care fac obiectul controalelor oficiale la posturile de control la frontieră, această casetă trebuie completată de autoritatea competentă de la postul de control la frontieră. 
            
            
               Semnătura olografă a persoanei autorizate este necesară în cazul certificatelor de inspecție vizate pe suport de hârtie până la 30 iunie 2022, în conformitate cu articolul 11 alineatul (2) din Regulamentul delegat (UE) 2021/xxx [C(2021) 7387].
            
            
               Caseta 24:
                     Denumirea și adresa primului destinatar din Uniunea Europeană. Această casetă trebuie completată de importator.
            
            
               Caseta 25: Această casetă trebuie completată de autoritatea competentă după efectuarea controalelor documentare în conformitate cu articolul 6 din Regulamentul delegat (UE) 2021/xxx [C(2021) 7387]. În cazul în care controalele documentare nu sunt satisfăcătoare, trebuie completată caseta 30.
            
            
               Autoritatea respectivă trebuie să indice dacă transportul este selectat pentru controale de identitate și fizice.
            
            
               Semnătura persoanei autorizate/sigiliul electronic calificat este necesar(ă) numai în cazul în care autoritatea competentă este diferită de autoritatea indicată în caseta 30. Semnătura olografă a persoanei autorizate este necesară numai în cazul certificatelor de inspecție vizate pe suport de hârtie până la 30 iunie 2022, în conformitate cu articolul 11 alineatul (2) din Regulamentul delegat (UE) 2021/xxx [C(2021) 7387].
            
            
               Caseta 26: A se completa de către autoritatea competentă de la postul de control la frontieră dacă transportul este selectat pentru controale de identitate și fizice și dacă transportul poate fi transferat către punctul de control pentru controale oficiale suplimentare. Această casetă se aplică numai produselor care fac obiectul controalelor oficiale la posturile de control la frontieră în temeiul articolului 45 alineatul (5) din Regulamentul (UE) 2018/848. 
            
            
               Caseta 27: În cazul transferului către un punct de control, se indică numele punctului de control din statul membru către care se solicită transferul mărfurilor în vederea efectuării controalelor de identitate și fizice, datele de contact ale acestuia și codul alfanumeric unic atribuit de TRACES punctului de control. A se completa de către autoritatea competentă de la postul de control la frontieră. Această casetă se aplică numai produselor care fac obiectul controalelor oficiale la posturile de control la frontieră în temeiul articolului 45 alineatul (5) din Regulamentul (UE) 2018/848. 
            
            
               Caseta 28: A se vedea orientările referitoare la caseta 17. Această casetă trebuie completată în cazul în care transportul este transferat către un punct de control în vederea efectuării de controale de identitate și fizice. 
            
            
               Caseta 29:
                     Această rubrică trebuie completată de autoritatea competentă în cazul în care produsele sunt selectate pentru controale de identitate și fizice. 
            
            
               Caseta 30:
                     Această casetă trebuie completată de autoritatea competentă, după pregătirile menționate la articolul 7 alineatul (1) din Regulamentul delegat (UE) 2021/xxx [C(2021) 7387], după caz, și în toate cazurile după verificarea transportului în conformitate cu articolul 6 alineatele (1) și (2) din regulamentul respectiv. 
            
            
               Autoritatea competentă trebuie să selecteze opțiunea corespunzătoare adăugând, dacă este necesar, orice informație suplimentară considerată relevantă. În special, în cazul în care a fost selectată opțiunea „transportul nu poate fi pus în liberă circulație” sau „o parte a transportului poate fi pusă în liberă circulație”, informațiile relevante trebuie furnizate la „Informații suplimentare”.
            
            
               În cazul produselor care fac obiectul controalelor oficiale la posturile de control la frontieră, această casetă trebuie completată de autoritatea competentă de la postul de control la frontieră. În cazul în care transportul este transferat către un punct de control pentru controalele de identitate și fizice menționate la articolul 6 din Regulamentul delegat (UE) 2021/xxx [C(2021) 7387], această casetă trebuie completată de autoritatea competentă de la punctul de control respectiv.
            
         
         
            
               La rubrica „Autoritatea de la postul de control la frontieră/punctul de control/punctul de punere în liberă circulație”, completați denumirea autorității în cauză, după caz.
            
            
               Semnătura olografă a persoanei autorizate este necesară numai în cazul certificatelor de inspecție vizate pe suport de hârtie până la 30 iunie 2022, în conformitate cu articolul 11 alineatul (2) din Regulamentul delegat (UE) 2021/xxx [C(2021) 7387].
            
            
               Caseta 31: Această casetă trebuie completată de primul destinatar la recepția produselor după punerea în liberă circulație, selectând o opțiune după efectuarea verificărilor prevăzute la punctul 6 din anexa III la Regulamentul (UE) 2018/848.
            
            
               Semnătura olografă a primului destinatar este necesară în cazul certificatelor de inspecție vizate pe suport de hârtie până la 30 iunie 2022, în conformitate cu articolul 11 alineatul (2) din Regulamentul delegat (UE) 2021/xxx [C(2021) 7387].
            
         
         
            
                  
                     (1)
                  
                        Regulamentul (UE) 2018/848 al Parlamentului European și al Consiliului din 30 mai 2018 privind producția ecologică și etichetarea produselor ecologice și de abrogare a Regulamentului (CE) nr. 834/2007 al Consiliului (OJ L 150, 14.6.2018, p. 1).
               
               
                  
                     (2)
                  
                        Regulamentul delegat (UE) 2021/1698. al Comisiei din 13 iulie 2021 de completare a Regulamentului (UE) 2018/848 al Parlamentului European și al Consiliului cu cerințe procedurale pentru recunoașterea autorităților de control și a organismelor de control care sunt competente să efectueze controale în ceea ce privește operatorii ecologici certificați și produsele ecologice din țări terțe, precum și cu norme privind supravegherea respectivelor autorități de control și organisme de control și controalele și alte acțiuni care trebuie efectuate de respectivele autorități de control și organisme de control (JO L 336, 23.9.2021, p. 7).
               
               
                  
                     (3)
                  
                        Regulamentul delegat (UE) 2021/1342 al Comisiei din 27 mai 2021 de completare a Regulamentului (UE) 2018/848 al Parlamentului European și al Consiliului cu norme referitoare la informațiile care trebuie trimise de țările terțe și de autoritățile de control și organismele de control în scopul supravegherii recunoașterii acestora în temeiul articolului 33 alineatele (2) și (3) din Regulamentul (CE) nr. 834/2007 al Consiliului în ceea ce privește produsele ecologice importate, precum și la măsurile care urmează să fie luate în cadrul exercitării supravegherii respective (JO L 292, 16.8.2021, p. 20).
               
               
                  
                     (4)
                  
                        Regulamentul delegat (UE) 2021/xxxx al Comisiei din [data] de completare a Regulamentului (UE) 2018/848 al Parlamentului European și al Consiliului cu norme privind controalele oficiale asupra transporturilor de produse ecologice și de produse în conversie destinate importului în Uniune și privind certificatul de inspecție (JO L xxx, xxx, p. xxx).
               
               
                  
                     (5)
                  
                        Regulamentul delegat (UE) 2021/XXX al Comisiei din [data] de completare a Regulamentului (UE) 2017/625 al Parlamentului European și al Consiliului cu norme privind cazurile și condițiile în care produsele ecologice și produsele în conversie sunt scutite de controalele oficiale la posturile de control la frontieră, privind locul controalelor oficiale pentru astfel de produse și de modificare a Regulamentelor delegate (UE) 2019/2123 și (UE) 2019/2124 ale Comisiei (JO L xxx, xxx, p. xxx).
               
               
                  
                     (6)
                  
                        Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).
               
               
                  
                     (7)
                  
                        Regulamentul de punere în aplicare (UE) 2021/xxx al Comisiei de stabilire a normelor privind documentele și notificările necesare pentru produsele ecologice și produsele în conversie destinate importului în Uniune (JO L xxx, xxx, p. xxx).
               
               
                  
                     (8)
                  
                        Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
               
               
                  
                     (9)
                  
                        Regulamentul de punere în aplicare (UE) 2021/1378 al Comisiei de stabilire a anumitor norme privind certificatul eliberat operatorilor, grupurilor de operatori și exportatorilor din țări terțe implicați în importurile de produse ecologice și în conversie în Uniune și de stabilire a listei autorităților de control și a organismelor de control recunoscute în conformitate cu Regulamentul (UE) 2018/848 al Parlamentului European și al Consiliului (JO L 297, 20.8.2021, p. 24).